Lääne-Malaisia

Lääne-Malaisia (malai keeles Malaysia Barat, inglise keeles West Malaysia; vastandina Ida-Malaisiale), Poolsaare-Malaisia (malai Semenanjung Malaysia, inglise Peninsular Malaysia; vastandina Saare-Malaisiale), Malaia osariigid (inglise keeles States of Malaya; vastandina Borneo osariikidele), on Malaisia osa, mis asub Malaka poolsaare lõunaosas ja selle lähedal asuvatel Malaisiale kuuluvatel saartel. Lääne-Malaisia jääb Kagu-Aasia piirkonda.

Lääne-Malaisia pindala on ligikaudu 131 956 km². See moodustab ligi 40% Malaisia kogupindalast. Ülejäänud 60% Malaisia territooriumist moodustab Ida-Malaisia, mis hõlmab Kalimantani saare põhjaosa koos väikeste saartega. Seal on Sabahi ja Sarawaki osariik ning Labuani liiduala.

Nüüdisaegne maismaapiir põhjas Taiga lepiti kokku 1909. aastal allkirjastatud Briti–Siiami lepinguga.

Merepiir lõunas teisel pool Johori väina asuva Singapuriga määrati kindlaks 1965. aastal Singapuri iseseisvuslepinguga, kui saareriik iseseisvus. 

Läänes teisel pool Malaka väina asub Indoneesiale kuuluv Sumatra saar. Idas Lõuna-Hiina meres asub samuti Indoneesiale kuuluv Natuna regentkond.

Lääne-Malaisia idaosa, mis moodustab suurema osa alast, on metsane ja mägine maapiirkond. Elanikkond ja majandustegevus koondub peamiselt läänerannikule, kus asuvad ka riigi suuremad linnad.

 Haldusjaotus 
Lääne-Malaisias on 11 osariiki ja 2 liiduala (Kuala Lumpur ja Putrajaya). Mõlemad liidualad on Malaisia pealinnad.
+OsariikPealinnPindala (km²)RiigipeaPahangi osariikKuantan35 965Pahangi sultanPeraki osariikIpoh21 146Peraki sultanJohori osariikJohor Bahru19 166Johori sultanKelantani osariikKota Bharu15 040Kelantani sultanTerengganu osariikKuala Terengganu12 958Terengganu sultanKedahi osariikAlor Setar9492Kedahi sultanSelangori osariikShah Alam7951Selangori sultanNegeri Sembilani osariikSeremban6658Negeri Sembilani suurvalitsejaMelaka osariikMelaka1712Melaka kubernerPulau Pinangi osariikGeorge Town1049Pulau Pinangi kubernerPerlise osariikKangar819Perlise radža

 Vaata ka 
 Ida-Malaisia

 Viited 

Kategooria:Malaisia ajalugu
Kategooria:Malaisia geograafia